Shaznay Mangion u Krista Sujak flimkien ma' Antonella Vassallo. Ritratt: Facebook Sanremo Junior Malta .td_uid_2_6163dde234368_rand.td-a-rec-img{text-align:left}.td_uid_2_6163dde234368_rand.td-a-rec-img img{margin:0 auto 0 0} Matul il-jum tal-bieraħ il-kantanti Maltin Shaznay Mangion ta' 10 snin u Krista Šujak ta' 14-il sena, telqu l-Italja biex matul din il-ġimgħa jirrappreżentaw lil Malta fl-edizzjoni ta' din is-sena tal-festival Sanremo Junior li se jsir fit-teatru Ariston. Il-festival li hawn Malta huwa liċenzjat lil Antonella Vassallo issa daħal fit-12-il edizzjoni tiegħu u ż-żewġ kantanti Maltin se jieħdu sehem nhar il-Ħamis 14 ta' Ottubru. Shaznay Mangion se tinterpreta l-kanzunetta oriġinalili jisimha "When you're my age" fil-Kategorija A2 fejn l-età tal-parteċipanti hi dik ta' bejn l-10 snin u t-12 -il sena. Krista Šujak għandha 14-il sena u se tipparteċipa bil-kanzunetta cover version bl-isem "Anyone" fil-Kategorija A3 Miftuħa għal kantanti bejn it-13 u l-15-il sena. F'dawn il-ġranet sa nhar il-Ħamis, il-kantanti Maltin se jkunu preżenti għall-konferenza stampa flimkien mall-pajjiżi l-oħra parteċipanti kif ukoll jattendu għal diversi provi mal-Orkestra Filarmonika ta' Sanremo. Il-premjazzjoni se ssir nhar is-Sibt 16 t'Ottubru 2021 fl-Ariston. Aqra wkoll: Jitħabbru l-kantanti Maltin fil-festival Sanremo Junior Awguri lil dawn il-kantanti Maltin. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6163dde234909_rand.td-a-rec-img{text-align:left}.td_uid_3_6163dde234909_rand.td-a-rec-img img{margin:0 auto 0 0}